recursal/SuperWikiNEXT-32B huggingface dataset:
**Ivan Bratt** (24. syyskuuta 1878 Jönköping – 25. tammikuuta 1956) oli ruotsalainen lääkäri ja liberaali poliitikko. Hänet tunnetaan niin kutsutusta Brattin järjestelmästä, jolla alkoholin ostoa rajoitettiin Ruotsissa 1900-luvun alkupuoliskolla.

Bratt oli aktiivinen yhteiskunnallinen keskustelija, joka kuului muun muassa Verdandi-raittiusseuraan. Hänet valittiin Tukholman kaupunginvaltuustoon vuonna 1908 ja hän istui siellä vuoteen 1919. Hän oli myös lyhyen aikaa vuonna 1921 valtiopäiväedustaja toisessa kamarissa. Bratt toimi Tukholman alkoholimonopolin toimitusjohtajana 1913–1922 ja AB Vin- och Spritcentralenin toimitusjohtajana 1923–1928. Bratt kiinnostui jo varhain alkoholin haitoista, ja hän muun muassa kieltäytyi ehtoollisesta oman konfirmaationsa yhteydessä. Vuoden 1909 suurlakon aikana alkoholi oli kuukauden ajan myyntikiellossa, mikä vähensi huomattavasti juopuneiden ihmisten määrää kaduilla. Tämä viimeistään vakuutti Brattin siitä, että rajoittamalla alkoholin saatavuutta sen aiheuttamia haittoja voitaisiin vähentää. Hän ei kuitenkaan kannattanut täyskieltoa.

Vuosina 1929–1942 Bratt asui Pariisissa, missä hän työskenteli SKF:n palveluksessa.

Yksityiselämä
-------------

Bratt pyrki elämään mahdollisimman terveesti. Hän ei käyttänyt alkoholia, noudatti kasvisruokavaliota ja nukkui ikkuna auki.

Lähteet
-------

1. 1 2 3  Ivan Bratt *Systembolaget*. Viitattu 17.3.2024. (ruotsiksi)
2. 1 2 3  Holmberg, Barbro: Ivan Bratt *Nationalencyklopedin*. Viitattu 17.3.2024. (ruotsiksi)

Aiheesta muualla
----------------

* Kuvia tai muita tiedostoja aiheesta **Ivan Bratt** Wikimedia Commonsissa

* Svenskt biografisk lexikon (ruotsiksi)
**Joan Verdú Sánchez** (s. 25. toukokuuta 1995 Andorra la Vella) on andorralainen alppihiihtäjä. Hän edustaa Esqui Club Pas de la Casa Grau-Roig -seuraa ja on pituudeltaan 178-senttimetrinen.

Verdú saavutti Innsbruckin nuorten olympialaisissa 2012 pronssia supersuurpujottelussa ja oli kahdeksas pujottelussa. Sotšin olympialaisissa 2014 hän keskeytti suurpujottelun. Pyeongchangin olympialaisissa 2018 hän sijoittui alppiyhdistetyssä 27:nneksi, supersuurpujottelussa 28:nneksi, syöksylaskussa 37:nneksi ja keskeytti suurpujottelun. Pekingin olympialaisissa 2022 hän oli suurpujottelussa yhdeksäs ja supersuurpujottelussa 22:s. MM-kilpailuissa hän on sijoittunut suurpujottelussa 39:nneksi 2013, alppiyhdistetyssä 27:nneksi ja syöksylaskussa 33:nneksi 2017, supersuurpujottelussa 26:nneksi 2021 ja parisuurpujottelussa kymmenenneksi 2023.

Verdú kilpaili maailmancupissa ensimmäisen kerran Söldenin suurpujottelussa lokakuussa 2016. Ensimmäiset maailmancupin pisteensä hän sai oltuaan 17:s Kranjska Goran suurpujottelussa maaliskuussa 2022. Ensimmäisen palkintosijansa hän saavutti oltuaan kolmas Val d’Isèren suurpujottelussa joulukuussa 2023. Hän sijoittui toiseksi Saalbach-Hinterglammin suurpujottelussa. Yksikään andorralainen alppihiihtäjä ei ollut aiemmin sijoittunut maailmancupin osakilpailussa kymmenen parhaan joukkoon.

Lähteet
-------

1. 1 2  Joan Verdú Sánchez *Olympedia*.  (englanniksi)
2. 1 2 3  Joan Verdú Sánchez Kansainvälinen hiihtoliitto (FIS).  (englanniksi)
3. ↑  MARCO ODERMATT STORMS TO GIANT SLALOM WIN IN VAL D'ISERE, ANDORA'S JOAN VERDU MAKES HISTORY *eurosport.com*.  9.12.2023. Viitattu 18.12.2023. (englanniksi)
*Tämä artikkeli kertoo rikostyypistä. Muita merkityksiä luetellaan täsmennyssivulla.*
Murtovarkaan rikkoma ulko-ovi.
**Murtovarkaus** tarkoittaa sitä, että joku murtautuu lukittuun tilaan, kuten esimerkiksi asuttuun asuntoon tai muuhun suljettuun tilaan, ja anastaa sieltä irtainta omaisuutta. Toisin sanoen kyseessä on varkaus, jonka yhteydessä tapahtuu murto.

Käsitteenä *murto* tai *murtautuminen* tarkoittaa sitä, että tekijä väkivallan tai viekkauden avulla rikkoo tai avaa lukon, ikkunan tai jonkin muun esteen päästäkseen oikeudettomasti sisään (toisen hallinnassa olevaan) suljettuun tilaan. Sen sijaan omassa hallinnassaan olevaan tilaan kuten asuntoonsa tai autoonsa tällä tavoin tunkeutuminen ei ole tässä mielessä murto.

Suomi
-----

Murtovarkautta ei ole Suomen rikoslaissa erikseen määritelty eikä tällaista rikosnimikettä ole itsenäisesti olemassa. Sen sijaan tekijä tuomitaan olosuhteista ja tarkoitusperistään riippuen eri rikoksista seuraavasti:

* Törkeä varkaus  tai sen yritys

Mikäli tarkoituksena on varastaa irtainta omaisuutta, rikoksentekijä murtautuu asuttuun asuntoon ja varkaus on myös kokonaisuutena arvostellen törkeä.
* Varkaus  tai sen yritys

Mikäli tarkoituksena on varastaa irtainta omaisuutta, mutta kyseessä ei ole asuttu asunto tai teko ei muuten täytä törkeän varkauden tunnusmerkistöä.
* Kotirauhan rikkominen

Mikäli tekijällä ei ole omaisuuden anastustarkoitusta vaan hän murtautuu tai tunkeutuu asuntoon esimerkiksi saadakseen yösijan tai häiritäkseen asukkaita.
* Vahingonteko

Murron yhteydessä rikottujen esineiden (lukko, ikkuna tai muuta) vahingoittamisesta, mikäli tekijää ei tuomita vakavammasta rikoksesta ja jos asianomistaja vaatii vahingonteosta rangaistusta. Jos tekijä tuomitaan varkaudesta, häntä ei sen lisäksi tuomita erikseen vahingonteosta. Vahingonteko rikosnimikkeenä tulee kysymykseen esimerkiksi tapauksessa, jossa tekijä murtautuu kaupan tuulikaappiin saadakseen lämpimän yösijan, mutta hänellä ei ole tarkoituksenaan varastaa mitään.
Murtovarkauksista epäillyiksi päätyneistä henkilöistä ulkomaalaisia oli poliisin tilaston mukaan noin 30–50 prosenttia ennen vuotta 2015. Poliisin 2015 antaman arvion mukaan Suomessa reilusti yli puolet tai jopa lähes 90 prosenttia murtovarkauksista saattoi olla ulkomaalaisten rikollisten tekemiä.

Lähteet
-------

1. ↑  Nykysuomen sanakirja, osa III (L–N). Helsinki 1966.
2. ↑  Rikoslain 28. luvun 2 § (Arkistoitu – Internet Archive) Finlex, Ajantasainen lainsäädäntö, finlex.fi
3. ↑  Rikoslain 28. luvun 1 § (Arkistoitu – Internet Archive) Finlex, Ajantasainen lainsäädäntö, finlex.fi
4. ↑  Rikoslain 24. luvun 1 § (Arkistoitu – Internet Archive) Finlex, Ajantasainen lainsäädäntö, finlex.fi
5. ↑  Rikoslain 35. luvun 1 § (Arkistoitu – Internet Archive) Finlex, Ajantasainen lainsäädäntö, finlex.fi
6. ↑  Hyytinen, Tuomas: Poliisi: Suurin osa asuntomurroista ulkomaista käsialaa *Yle Uutiset*.  19.1.2015.

Aiheesta muualla
----------------

* Korkeimman oikeuden ennakkopäätös KKO 2006:99 (Tuomion perustelujen kohdat 3–9) *Finlex*.  4.12.2006. Viitattu 5.8.2021.
**Helena Puolakka** (s. Turku) on suomalainen kokki. Puolakka työskentelee helsinkiläisessä ravintola Savoyssa, jonka keittiömestarina hän aloitti toukokuussa 2019. Hänet nähdään tuomarina Masterchef Suomen seitsemännellä tuotantokaudella. Ennen Savoyn johtoon siirtymistä Puolakka työskenteli lähes 25 vuotta Lontoon ja Pariisissa huippuravintoloissa. Puolakan elämästä ja urasta kertoo Virpi Salmen kirja *Kuin kiehuvaan liemeen* (Otava, 2020).

Ura
---

Puolakka on opiskellut Helsingissä ravintolakoulu Perhossa. Uransa alkuvaiheessa 1990-luvulla hän työskenteli muun muassa helsinkiläisessä ravintola Helmessä ja pääsi harjoittelijaksi Osloon yhdellä Michelin-tähdellä palkittuun Feinschmecker-ravintolaan. Puolakka muutti vuonna 1995 Lontooseen, kun hän sai töitä Gordon Ramsayn johtamasta Aubergine-ravintolasta. Sittemmin Puolakka on työskennellyt useissa huippuravintoloissa, kuten Lontoon La Tante Clairessa ja pariisilaisen Pierre Gagnairen, joka sijaitsee Hotel Balzacissa. Molemmilla ravintoloilla on kolme Michelin-tähdellä. Ennen paluutaan Suomeen toukokuussa 2019 Puolakka luotsasi muun muassa lontoolaisravintoloita Skylon ja Aster.

Lähteet
-------

1. ↑  Gordon Ramsay oli oikeasti vielä pahempi kuin televisiossa, ja iltaisin Helena Puolakka itki itsensä uneen – Nyt Suomen menestynein kokki johtaa ravintolaklassikkoa aivan eri tyylillä *Helsingin Sanomat*.  19.5.2019. Viitattu 21.4.2022.
2. ↑  Kolmen tähden ravintolaa luotsannut Helena Puolakka aikoo nostaa Savoyn uudelle tasolle: "Tämä on maailmanluokan mesta, jonka pitää olla maailmanluokan tasolla" *City*.  1.3.2019. Viitattu 21.4.2022.
3. ↑  Tässä ovat uudet MasterChef-tuomarit – Kari Aihinen saa rinnalleen kaksi timanttista osaajaa *mtvuutiset.fi*.  10.1.2022. Viitattu 21.4.2022.
4. ↑  Kesäksi kotiin – Helena Petäistö ja Helena Puolakka: "Maailma kasvattanut itsetuntoa" *yle.fi*. Viitattu 21.4.2022.
5. ↑  Salmi, Virpi: *Kuin kiehuvaan liemeen*. Otava, 2020.
6. ↑  Helena Puolakka: "Silloin tiesin, että tätä tulen tekemään koko loppuelämäni" *Viinilehti*.  18.4.2022. Viitattu 21.4.2022.
7. ↑  Huippukokin Lontoo: Helena Puolakka tuntee parhaat ravintolat omasta kokemuksestaan | Mondo *www.apu.fi*.  28.1.2019. Viitattu 21.4.2022.
**Kinahmi** on selänne Kuopiossa, Nilsiän keskustan länsipuolella, 4,5 kilometriä siitä ja se on eteläpohjoissuunnassa lähes 10 km pitkä, sen korkein luonnollinen kohta on 313,7 metriä merenpinnan yläpuolella, ja se on Suur-Kuopion korkein kohta ja Järvi-Suomen toiseksi korkein kohta, korkein on Rautavaaran Maaselänmäki, 318 metriä merenpinnan yläpuolella. Pääosa Kinahmin kallioselänteestä on kivilajiltaan kvartsiittia. Kinahmin länsilounaisosassa on Kinahmin kaivos. Pienempiä hylättyjä kaivoksia löytyy keskeltä länsirinnettä ja pohjoisosista. Länsirinteellä on Sibelco Nordic Oy (entinen Nilsiän Kvartsi Oy) kaivos ja välittömästi Kinahmintien länsipuolella rikastamo sekä kuivatus-, jatkojalostus- ja pakkaustoiminnot. 

Kinahmin päällä on kyläyhdistyksen tupa, kaivo, laavu korkeimmalla kohtaa ja kota pohjoisosissa ja sen takana vanhempi laavu. Kinahmin pohjoispää päätyy Pajujärventiehen ja sen itäpuolella sijaitsee Louhosareena. Kinahmin eteläpäässä on antennimasto, kantatie 75 (Kuopiontie) ja Halunan kylä. Kinahmille avattiin 26.9.1999 noin 12 km pitkä vaellusreitti opasviittoineen, Kinahmi-Konttimäki kylätoimikunnan ansiosta.

Nykyisin vaellusreitit mä kulkeva joutuu alittamaan tai ylittämään kaksijohtoisen, noin metrin korkuinen sähköpaimenaidan tai kulkea aitaan rakennetuista porteista joissa osassa joutuu itse irrottamaan ja kiinnittämään sähköpaimemjohtimien päät muovikahvoista vetokoukkuihin. Sähköisku sähköpaimenesta tuntuu koko käsivarressa mutta ei saa kouristumaan, pahoinvoimaan aikuisella. Vuosituhannen alussa aitauksia oli vain kaksi, nyt 4-6 kpl rinteen päällä noin 3 km matkalla, Kinahmin tuvat ja Tarinat yhtiö vasrasi sonneista ainakin v. 2017 ja sanoivat niitä kesyiksi, ne nousevat seisomaan, kääntävät päätään ja reagoivat kuitenkin ohi kulkevaan ihmiseen.

Keskellä on Isosuon jonka voi kiertää länsipuolelta. Sen päällä lensi Kurki kesääkuussa 2023, Kurkia esiintynyt Nilsiässä. Päällä on monia vanhoja metsänkaatoalueita, myös molemmilla puolilla rinteitä.

Talvisin länsirinteillä on harrastettu lautailua alas länsirinnettä ja päällä on kulkenut aikaisemmin moottorikelkkareitti.

Kinahmin selänteen Pohjoispäähän kaavailtiin laskettelurinteitä 1980-luvun alussa, mutta siitä luovuttiin.

Tahko MTB, Suomen suurin maastopyöräilykilpailu, kulkee osan eteläisimmästä reitistään Kinahmin pohjoisessa osassa.

Kinahmin länsirinteeltä on Pekka Halonen maalannut taulunsa Talvimaisema Kinahmista.

Lähteet
-------

1. ↑  Kinahmi *100 luontohelmeä*. Suomen luonnonsuojeluliitto. Viitattu 8.8.2020.
2. ↑  Wilkman, W. W.: *Kivilajikartta Kinahmi, Nilsiä* 1:20 000. GTK, 1930-1931.  Kartta GTK:n Hakku-verkkopalvelussa (jpg) (viitattu 31.7.2020)

Aiheesta muualla
----------------

* Jussila, Timo: Nilsiän Kinahmin alueen luonnonhistorian pääpiirteet  2001. Espoo:  Mikroliitti. Viitattu 8.8.2020.
Thompson M1928A1
**Thompson-konepistooli** on yhdysvaltalainen konepistooli, josta on valmistettu useita eri malleja 1920-luvulta alkaen. Englanniksi ase tunnetaan lempinimellä Tommy gun, tai Chicago typewriter (kirjoituskonemaisen nakutuksen takia, Chigagon gangsterisotien ajalta). Kenraali John Taliaferro Thompsonin suunnitteleman aseen tärkeimmät mallit ovat M1921, M1928, M1928A1, M1 ja M1A1. Aseen kaliiperi on .45 ACP (Automatic Colt Pistol).

M1 ja M1A1 ovat toisen maailmansodan aikana valmistuksen nopeuttamiseksi yksinkertaistettuja malleja. 

Winston Churchill ampumassa Thompson-konepistoolilla tarkastaessaan liittoutuneiden maihinnousujoukkoja vuonna 1944.

Lähteet
-------

1. 1 2  Modern Firearms
2. ↑  The Thompson submachine gun (Arkistoitu – Internet Archive)

Aiheesta muualla
----------------

* The Thompson submachine gun (Arkistoitu – Internet Archive)
* The Unofficial Tommy Gun Page (Arkistoitu – Internet Archive)
* Modern Firearms - Thompson M1921 M1928 M1 and M1A1 submachine gun
* Thompson konepistooli
* Thompson - konepistooli 1928/A1[vanhentunut linkki]

John T. Thompson ja Thompson M1921 -konepistooli.

CommonsCommons
Wikimedia Commonsissa on kuvia tai muita tiedostoja aiheesta **Thompson-konepistooli**.
**Warren Justin DeMartini** (s. 10. huhtikuuta 1963 Chicago, Illinois, Yhdysvallat) on yhdysvaltalainen muusikko, joka tunnetaan parhaiten glam metal -yhtye Rattin kitaristina. Hänet tunnetaan lempinimellä "Torch" (suom. "soihtu").

Musiikillinen ura
-----------------

### Rattiin liittyminen

DeMartini liittyi 19-vuotiaana yhtyeeseen nimeltä Ratt ystävänsä Jake E. Leen suosituksesta vuonna 1982. Lee oli soittanut yhtyeessä aiemmin, mutta oli saanut kutsun liittyä Ozzy Osbournen yhtyeeseen. DeMartini oli San Diegon alueen, jossa myös Ratt vaikutti, lahjakkaimpia nuoria kitaristeja.

### Vaiheet yhtyeessä

Rattista tuli 1980-luvun suosituimpia glam metal -yhtyeitä, ja sen albumeita on myyty miljoonia kappaleita. DeMartini sai huomiota teknisesti lahjakkaana kitaristina. Hän oli myös kirjoittamassa yhtyeen suurimpia hittejä. Rattin suosio kääntyi laskuun 1990-luvulle tultaessa, ja yhtye hajosi alkuvuonna 1992. Se kasattiin uudelleen yhteen noin viisi vuotta myöhemmin, ja on säilynyt satunnaisista tauoista huolimatta pystyssä aina nykypäivään asti. DeMartini jäi pois yhtyeestä alkuvuonna 2018, eikä syytä ole kerrottu julkisuuteen.

### Muut yhtyeet

DeMartini on Rattin lisäksi ollut mukana muun muassa Dokkenissa, Whitesnakessa ja hetken aikaa myös Diossa. Hän on julkaissut myös kaksi sooloteosta: EP-levyn *Surf’s Up* (1995) ja pitkäsoiton *Crazy Enough to Sing to You* (1996).

Lähteet
-------

1. ↑  Warren DeMartini age, hometown, biography | Last.fm *Last.fm*. Viitattu 25.7.2018. (englanniksi)
2. 1 2 3  Warren Demartini - Ratt's Axe Master Still Shredding! - Welcome To All That Shreds Magazine! *Welcome To All That Shreds Magazine!*.  8.4.2017.  Arkistoitu 26.7.2018. Viitattu 25.7.2018. (englanniksi)
3. ↑  Ratt Appear to Part Ways with Warren DeMartini *Guitar World*. Viitattu 25.7.2018. (englanniksi)
4. ↑  Warren DeMartini | hardrockhaven.net *hardrockhaven.net*. Viitattu 25.7.2018. (englanniksi)
5. ↑  RONNIE JAMES DIO Explains Why WARREN DEMARTINI Wasn't Right For His Band *BLABBERMOUTH.NET*.  7.10.2003. Viitattu 25.7.2018. (englanniksi)



|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Espanja
* Yhdysvallat
* Tšekki
* Alankomaat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Karkeakarvainen steierinajokoira** (saks. *Steirische Rauhhaarbracke*) eli **peintingerinajokoira** (saks. *Peintingerbracke*) on itävaltalainen koirarotu.

Ulkonäkö
--------

Kallo on hieman pyöristynyt, otsapenger selkeä. Silmät ovat ruskeat. Korvat ovat riippuvat, eivät kooltaan kovin suuret. Kuono on suora ja kirsu musta. Purenta on aina leikkaava. Rintakehä on leveä ja syvä, selkä leveä ja suora. Häntä on sirpinmuotoinen. Karvapeite on karkea, kova ja säänkestävä, ja muodostaa kuonoon "viikset". Värityksen sävy vaihtelee hiekasta (fawn) punaiseen. Urosten säkäkorkeus on 47–53 cm ja narttujen 45–51 cm.

Luonne ja käyttäytyminen
------------------------

Steierinajokoira on uskollinen ja aktiivinen ja sillä on voimakas metsästysvietti. Se on työssään tarmokas ja määrätietoinen.

Alkuperä
--------

Carl Peintinger jalosti rodun 1870-luvulla Steiermarkin osavaltiossa. Hän risteytti aluksi karkeakarvaisen istrianajokoira-uroksen ja hannoverinvihikoira-narttu Hela 1:n keskenään. Sen jälkeen jalostukseen uskotaan käytetyn myös itävallanajokoiraa, kun taas toiset lähteet painottavat etelä- ja kaakkoiseurooppalaisten ajokoirien vaikutusta perimään. Alun alkaen rotu metsästi yksinomaan Steiermarkin vuoristoissa ja nykyisin se on kaikkein yleisin Itävallan eteläosassa. Se hyväksyttiin kotimaassaan virallisesti vuonna 1889 ja FCI:ssä vuonna 1954.

Lähteet
-------

1. 1 2 3 4 5 6 7 8 9  Morris, Desmond. *Dogs - The Ultimate Dictionary of Over 1000 Dog Breeds*, s. 96. Trafalgar Square, 2008: North Pomfret, Vermont.
2. 1 2 3 4 5  Gondrexon, A. & Browne, I. *Maailman koiraopas*, s. 138. Weilin+Göös, Helsinki: 1974. ISBN951-35-1120-0.
3. 1 2 3 4  Adlercreutz, C.-J. *Koirarotujen maailma*, s. 399. Karisto, Hämeenlinna: 2003. ISBN951-23-4418-1.
4. 1 2 3  Coarse-haired Styrian Hound: Breed Standard. Federation Cynologique Internationale. Haettu 2.2.2019.
**Stein Bagger** (s. 20. tammikuuta 1967) on tanskalais-norjalainen liikemies. Hän oli tanskalaisen **IT Factory**:n johtaja 2001–2008. Ernst & Young nimesi hänet Tanskan vuoden 2008 yrittäjäksi. Pian sen jälkeen paljastui, että yritys olikin lumebisnes ja vastaavanlainen Ponzi-huijaus kuin Bernard Madoffin joulukuussa 2008 paljastunut huijaus.

IT Factory
----------

IT Factoryn lumebisnes hävitti 1,2 miljardia Tanskan kruunua. Hanke oli liisauskaruselli. Toimitusjohtaja Stein Bagger, 41, hävisi Dubaissa 27. marraskuuta 2008. Paljastui väärennettyjä nimikirjoituksia, salainen konttori, Hell's Angel -henkivartija ja yrityksen konkurssi. Danske Bank menetti 350 miljoonaa kruunua. Tapaus voi olla suurimpia huijauksia Tanskassa vuosiin. Stein Bagger etsintäkuulutettiin Interpolin kautta.

Stein Bagger antautui Los Angelesin poliisiasemalla 6. joulukuuta 2008. Hän itki ja kertoi neljän vuoden kiristyksestä.  Bagger kertoi lehtimiehille, että häntä oli uhattu aseella 25-30 kertaa. Hänet vangittiin 23. joulukuuta 2008.

Koulutus
--------

Stein Baggerilla on hänen itse antamiensa tietojen mukaan useita akateemisia tutkintoja: MBA, ja PhD "San Francisco Technical University". PC Worldin mukaan ainakin jälkimmäinen tieto on harhaanjohtava.

Lähteet
-------

1. 1 2  Konnia, suurempia konnia ja uhreja, Helsingin Sanomat 22.12.2008 B7
2. ↑  Where In The World Is IT Factory's Stein Bagger? (Arkistoitu – Internet Archive) 6.12.2008
3. ↑  Tab efter Bagger eksploderer 27.11.2008
4. ↑  Danish fugitive turns himself in to LAPD
5. ↑  Fallen Danish IT Star Says He Acted Under Threat (Arkistoitu – Internet Archive) 13.12.2008
6. ↑  Stein Bagger slået ned i fængslet 23.12.2008
7. ↑  Danish fugitive turns himself in to LAPD PC World 7.12.2008


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |
Jean-François Millet, *Tähkänpoimijat*, 1857.
**Barbizonin koulu** tai **Barbizonin koulukunta** oli taidehistoriallinen liike noin vuosina 1830–1875. Se tunnetaan myös nimellä **Fontainebleun koulu**. Se sai nimensä Barbizonin kylästä lähellä Fontainebleaun metsää Pariisin eteläpuolella, johon kertyi tuohon aikaan taiteilijoita ympäri Eurooppaa.

Barbizonin koulukunta hylkäsi akateemisen taiteen perinteen, hylkäsi teorian ja pyrki aidompaan maaseudun elämän kuvaukseen. Barbizonin koulukunta oli osa kuvataiteiden realistista suuntausta. Koulukunnan taiteilijat muodostivat löyhän yhteisön, jolla ei ollut jyrkkiä yhteisiä teesejä. Yhteisenä tavoitteena oli ennen kaikkea vapautua maiseman klassisesta kuvauksesta ja maalata maiseman itsensä vuoksi. Esikuvina olivat englantilaiset maisemamaalarit John Constable ja Richard Parkes Bonington.

Koulukunta syntyi reaktiona samaan aikaan vaikuttaneeseen romantiikka-liikkeeseen. Se sai alkunsa John Constablen vuonna 1824 Pariisin salongissa näytteille tuomista maalaismaisemista. Koulun johtohahmoja olivat Jean-Baptiste Camille Corot, Charles-François Daubigny, Jean-François Millet ja Théodore Rousseau. Muita jäseniä olivat muun muassa Jules Dupré, Constant Troyon, Charles Jacque, Narcisse Virgilio Díaz, Pierre Emmanuel Damoye, Charles Olivier de Penne, Henri Harpignies, Paul-Emmanuel Péraire, Gabriel-Hippolyte Lebas, Albert Charpin, Félix Ziem, François-Louis Français, Émile van Marcke ja Alexandre Defaux.

Barbizonilaisuuden perikuva on Milletin teos *Tähkänpoimijat* (1857), joka kuvaa kolmea maalaisnaista pellolla. Kuva ei ole maisema eikä muotokuva, siinä ei kerrota uskonnollista tai muuta tarinaa, kuva vain esittää ihmisiä pellolla.

Ryhmän jäsenten luonnollinen, vapaa maalaustekniikka vaikutti impressionismin syntyyn. Vincent van Gogh opiskeli ja jäljitteli useita Barbizonin koulun taiteilijoita, kopioiden muun muassa Milletin töitä. Suomessa Barbizonin koulu vaikutti kansallisromantiikkaan.

Lähteet
-------

1. 1 2 3  Taidehistoria: barbizonin koulukunta *Tieteen termipankki*. Helsingin yliopisto. Viitattu 24.1.2020.
2. 1 2  The Barbizon School *Artcyclopedia*. Viitattu 24.1.2020. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Barbizonin koulu**.
* 29.3.2011: Barbizonin koulu *Taidehistoriaa ja muutakin havinaa -blogi*. Viitattu 7.9.2018.
* Huusko, Timo: Lindholm, Berndt - Koivumaisema, 1864 *Kansallisgalleria - Taidekokoelmat*.  Arkistoitu 8.9.2018. Viitattu 7.9.2018.
* The Barbizon School: French Painters of Nature *The Metropolitan Museum of Art*. Viitattu 7.9.2018 (englanniksi).
* Barbizon school *Encyclopædia Britannic*. Viitattu 7.9.2018 (englanniksi).
Tietokoneen virtalähde avattuna.
OCZ:n valmistama 600 watin tehoinen kiinteillä kaapeleilla varustettu virtalähde.
**Tietokoneen virtalähde** on virtalähde, joka muuntaa verkkovirran tietokoneen tarvitsemalle virralle.
PC-yhteensopivien henkilökohtaisten tietokoneiden virtalähteitä määrittää ATX-standardi. Tätä ennen on ollut käytössä AT- ja XT-yhteensopivia virtalähteitä. Pienemmissä Mini-ITX ja SFF-koteloissa käytetään omia virtalähteitään.

Tyypillinen henkilökohtaisen tietokoneen virtalähde on kytkentää tekevä (engl. *switched mode*) hakkuriteholähde. Tietokoneen virtalähde muuttaa vaihtovirrasta tasavirraksi ja laskee jännitteen tietokoneen käyttämälle tasolle. Tietokoneiden virtalähteissä käytetään aktiivisia (engl. *active power factor correction converter*, APFC) tai passiivisia osia (PFC) säätelemään virtaa, joka vaikuttaa virtalähteen todellisuudessa antamaan tehoon verrattuna nimellistehoon.
Aktiivisilla komponenteilla hyötysuhde on parempi, mutta ne maksavat enemmän kuin passiiviset.

Tietokoneiden virtalähteissä "modulaarisissa" virtalähteissä kaapelit ovat irrotettavia kun taas ei-modulaarisissa ne ovat kiinteästi asennettuja. Modulaarisissa virtalähteissä kaapelin toinen pää on standardoitu (mm. ATX, SATA, PCIe) mutta virtalähteen päässä oleva liitin ja kaapeleiden järjestys voi vaihdella.

Virtalähteen hyötysuhdeluokasta kerrotaan tyypillisesti vapaaehtoisella 80 Plus -merkinnällä, jota myös Energy Star käyttää huolimatta sen puutteista.

Tietokoneiden virtalähteitä on kehitetty lähinnä näytönohjaiten vaatimen virransyötön osalta. Virtalähteisiin on lisätty 6-piikkinen liitin lisävirtaa varten näytönohjaimelle (max 75 wattia), myöhemmin 8-piikkinen (max 150 wattia). Vuonna 2022 julkaistu ATX3.0-standardi sisältää uuden 12-piikkisen ns. PCIe 5.0 12VHPWR -virtaliittimen ja sallii näytönohjaimen ottaa 600 wattia lisätehoa.

Katso myös
----------

* Muuntaja
* Laturi
* UPS
* Wake-on-LAN

Lähteet
-------

1. 1 2 3 4  Nick Evanson: Anatomy of a Power Supply Unit (PSU) *techspot.com*.  3.2.2020. Viitattu 27.8.2022. (englanniksi)
2. ↑  Alex Campbell: What you need to know about power supplies *pcgamer.com*.  20.7.2016. Viitattu 27.8.2022. (englanniksi)
3. ↑  Steve Burke: PSA: Mixing Modular PSU Cables Can Kill Components *gamersnexus.net*.  30.11.2016.  Arkistoitu 27.8.2022. Viitattu 27.8.2022. (englanniksi)
4. ↑  Aris Mpitziopoulos: Tom's Explains: What Do 80 PLUS Bronze, Silver, Gold & Titanium Signify? *tomshardware.com*.  12.4.2018. Viitattu 27.8.2022. (englanniksi)
5. ↑  Can We Trust the 80 Plus Certification? *hardwaresecrets.com*. Viitattu 27.8.2022. (englanniksi)
6. ↑  Gordon Ung: ATX 3.0 explained: Why Intel gave power supplies their first overhaul in 20 years *pcworld.com*.  18.4.2022. Viitattu 20.1.2024. (englanniksi)
Perunapenkki pohjoiskorealaisella pellolla
**Korean demokraattisen tasavallan perunantuotanto** on koko Korean niemimaalla, mutta etenkin Pohjois-Koreassa merkittävässä asemassa oleva kansan tärkkelyslähde riisin ohella. Peruna on kulkeutunut todennäköisesti Kiinasta Koreaan 1800-luvulla, mutta erityisesti Japanin vallan alla 1900-luvun alkupuolella se oli osin riisiäkin tärkeämpi paikalliselle väestölle, ja riisiä vietiin nimen omaan Japaniin. Samaten nykyaikana perunasta on koetettu saada riisin korviketta, mutta Pohjois-Koreassa sopivia laajoja viljelyalueita ei ole keskeisillä vuoristoalueilla. Sen sijaan itärannikon Pohjois- ja Etelä-Hamgyongin sekä Kangwonin maakunnissa se on mahdollista. Elintarviketuotannossa on Pohjois-Korealla ollut ongelmia muun muassa kaluston puutteen vuoksi, ja suoranaista nälänhätää on podettu muun muassa 1990-luvulla ja 2010-luvulla, vaikka on yritetty korvata viruksettomien perunalajikkeiden puutetta riisin ja perunan yhteisviljelyllä.

Lähteet
-------

1. ↑  FAO: Potato World:Asia and Oceania *Inernational Year of the Potato 2008*.  2008. Viitattu 26.5.2022 (englanniksi).
2. ↑  YK; Maailman ruokaohjelma: Special Report *FAO/WFP CROP AND FOOD SECURITY ASSESSMENT MISSION TO THE DEMOCRATIC PEOPLE’S REPUBLIC OF KOREA*.  28.11.2013. Viitattu 26.5.2022 (englanniksi).
**Donald George "Don" Revie** (s. 10. heinäkuuta 1927 Middlesbrough, Englanti – 26. toukokuuta 1989) oli englantilainen jalkapalloilija ja jalkapallovalmentaja.

Ennen siirtymistään valmentajaksi hän pelasi Leicesterissä, Hullissa, Manchester Cityssä, Sunderlandissa ja Leedsissä.

Valmennusuransa Revie aloitti Leedsissä pelaaja-valmentajan kaksoisroolissa vuonna 1961 ja siirtyi myöhemmin kokopäiväiseksi päävalmentajaksi. Revien päävalmentajakaudella Leeds United voitti silloisena pääsarjana olleen 1. divisioonan mestaruuden kahdesti, FA-cupin kerran, liigacupin kerran ja silloisen 2. divisioonan mestaruuden eli Charity Shieldsin kerran sekä vei Leedsin kolmeen muuhun FA-cupin finaaliin ja kerran cup-voittajien cupin finaaliin.

Revie aloitti Englannin jalkapallomaajoukkueen päävalmentajana kesäkuussa 1974. Menestys ei ollut yhtä suurta kuin Leedsissä, ja Englanti karsiutuikin vuoden 1976 EM-kisojen lopputurnauksesta.

Vuonna 1977 Revie siirtyi yllättäen Arabiemiirikuntien jalkapallomaajoukkueen päävalmentajaksi. Englannin jalkapalloliitto määräsi tästä Revielle kymmenen vuoden toimitsijakiellon, joka myöhemmin kumottiin oikeudessa. Revie jatkoi valmennustehtäviä seuratasolla Lähi-idässä vuoteen 1985 saakka.

Vuonna 1987 Revie paljasti sairastavansa motoneuronitautia. Hän kuoli Edinburghissa 61-vuotiaana. Yksi Leeds Unitedin kotikentän Elland Roadin katsomoista on nimetty hänen mukaansa. Hänet nimitettiin English Football Hall of Famen jäseneksi vuonna 2004. Brian Cloughin 44 päivää kestänyttä uraa Leeds Unitedin päävalmentajana käsitelleessä Damnded United elokuvassa Don Revie’ä esittää irlantilainen näyttelijä Colm Meaney.

Leedsin kotikentän Elland Roadin edustalle pystytettiin Don Revielle näköispatsas, joka paljastettiin 5. toukokuuta 2012.

Lähteet
-------

1. 1 2 3  Leeds United Legends[vanhentunut linkki] The Football Club
2. 1 2 3 4  The Don: Soccer's great mastermind Gulfnews 30.11. 2007
3. ↑  The Definitive history of Leeds United - Don Revie www.mightyleeds.co.uk
4. ↑  Leeds' legendary manager Revie honoured with bronze statue at Elland Road Daily Mail 5.5. 2012

EnglantiEnglannin jalkapallomaajoukkueen päävalmentajat
Winterbottom (1946–62) • Ramsey (1963–74) • Mercer (1974) • Revie (1974–77) • Greenwood (1977–82) • Robson (1982–90) • G. Taylor (1990–93) • Venables (1994–96) • Hoddle (1996–99) • Keegan (1999–2000) • Wilkinson (väliaikainen) (2000) • P. Taylor (väliaikainen) (2000) • Eriksson (2001–06) • McClaren (2006–07) • Capello (2007–12) • Pearce (väliaikainen) (2012) • Hodgson (2012-16) • Allardyce (2016) • Southgate (2016–)



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat

 |

 |
**Maatalouskauppa** on laaja kaupallinen kokonaisuus, joka käsittää koneet*selvennä* ja kotieläinten tarvitsemat rehut sekä myös viljelyn edellyttämät siemenet, lannoitteet, kasvinsuojeluaineet kuin myös valmiin sadon ostamisen*selvennä*.

Maatalouskauppa Suomessa
------------------------

Maanviljelyn, karjanhoidon ja jalostuksen koneellistuessa tuli maatalouskaupan muodostuminen välttämättömäksi*selvennä*. Suomessa 1900-luvun alussa yleensä osuustoimintaperiaatteella muodostuneet meijerit hakivat*selvennä* vientimarkkinat yhdessä muodostamalla keskusosuuskunnakseen Valion. Lihanjalostuksen keskittyminen voita vähäisemmän viennin vuoksi muodostui paljon myöhemmin.

Vuosisadan*selvennä* alussa ongelmaksi*selvennä* koettiin*selvennä* siemenkauppa, jolloin perustettiin Hankkija, jonka tunnuslauseena oli *tutkittu, tarkastettu, taattu* viljansiemeniä koskien. Osuustoiminnalliselta pohjalta Hankkijan tapaan toimi myös SOK sekä siitä 1917 eronnut Osuustukkukauppa. Myöhemmin myös yksityinen kauppa muodosti valtakunnallisia tukkuja (Tuko).
SherbroSherbron saari ympäristöineen Landsat-satelliittikuvassa (ajankohta 28.5.2000).

|  |  |
| --- | --- |
| Muut nimet | 
Sherbro Island |
| Sijainti | 
Bonthen piirikunta, Eteläinen maakuntaSierra Leone |
| Vesialue | 
Atlantin valtameriView and modify data on Wikidata  |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Sherbro** eli **Sherbron saari** (engl. *Sherbro Island*) on Sierra Leonen suurin saari, joka sijaitsee Atlantin valtameressä Sierra Leonen lounaisrannikolla Bonthen piirikunnassa, 120 kilometriä pääkaupunki Freetownista eteläkaakkoon. Saaren erottaa Afrikan mantereesta pohjoisessa Sherbrojoki ja idässä Sherbronsalmi.

Saari on noin 51 kilometriä pitkä ja 24 kilometriä leveä. Äärimmäisenä Sherbron saaren länsipäässä on Cape St. Ann ja länsipäässä Bonthen kaupunki, joka on saaren kaupallinen keskus. Pääelinkeinot saarella ovat riisinviljely ja kalastus. 1800-luvun alkupuolella saarella oli Britannian orjakaupan vastainen tukikohta. Saaren hankkivat vuonna 1861 haltuunsa Freetownin sherbrot. Shebrot ovat piirikunnan alkuperäisasukkaita.

Saari on paikallishallinnollisesti jaettu kolmeen osaan. Saaren länsiosa yhdessä pienempien lännenpuoleisten saarten (Turtle Islands, "Kilpikonnasaaret") kanssa muodostaa Deman päällikkökunnan (7 512 as. vuonna 2015, hallintokeskus Tissana). Saaren keski- ja itäosat ovat Sittian päällikkökuntaa (21 815 as. hallintokeskus Yonni). Lisäksi saaren itärannalla on Bonthen kaupunki, jossa asui 9 975 henkeä.

Bonthessa on kalastussatama ja vaatimaton maapohjainen lentokenttä.

Vuodesta 2019 saarelle on kaavailtu kehityshanketta nimellä "Sherbro Island City". Hankkeeseen kuuluisi esimerkiksi erityistalousalue ja uusiutuvien energianlähteiden, kuten maan ensimmäisen tuulivoimalapuiston rakennuttamista.

Lähteet
-------

1. 1 2  Sherbro Island. Island, Sierra Leone Encyclopædia Britannica, britannica.com. Viitattu 2.3.2017. (englanniksi)
2. ↑  Sierra Leone Data Portal – Atlas Home – Bonthe opendataforafrica.org. Viitattu 2.3.2017. (englanniksi)
3. ↑  DACO / SLIS – Sierra Leone Information System: Arkistoitu kopioSierra Leone Planning Map (pdf) (SLIS Map Code 0176. Sierra Leonen kartta päälikkökuntatason aluejakoineen)  20.6.2008. unmissions.org.  Arkistoitu 12.12.2014. Viitattu 2.3.2017. (englanniksi)
4. ↑  Chiefdoms and their headquarters sierra-leone.org. Viitattu 3.2.2017. (englanniksi)
5. ↑  Sierra Leone 2015 Population and Housing Census: Provisional Results (pdf) (Väestönlaskennan 2015 alustavat tulokset)  3/2016. Sierra Leone Statistics. Viitattu 2.3.2017. (englanniksi)
6. ↑  David Waddell: Idris Elba 'dreams big' with Sierra Leone eco-city plan for Sherbro Island *BBC News*.  17.3.2024. BBC. Viitattu 17.3.2024. (englanniksi)

Aiheesta muualla
----------------

* Trenchard, Tommy: Sierra Leone's layers of history *Al Jazeera*.  22.7.2015.  (englanniksi)
* Burton-Hill, Clemency: Sierra Leone: Paradise Regained *The Guardian*.  9.3.2008.  (englanniksi)
**Hipponikos** (m.kreik. Ἱππόνικος, lat. *Hipponicus*; 600/500-luku eaa.) oli antiikin kreikkalainen, joka oli kotoisin Ateenasta ja kuului Kalliasten ja Hipponikosten ylimyssukuun. Hän on suvun ensimmäinen tunnettu jäsen.

Plutarkhos mainitsee Hipponikoksen yhtenä kolmesta, joille Solon olisi ilmaissut etukäteen ennen vuoden 594 eaa. *seisakhtheiaansa* aikomuksensa antaa velkoja anteeksi suuressa mittakaavassa ilman aikomusta koskea ihmisten maaomaisuuteen. Näiden kolmen kerrotaan sitten käyttäneen tietoa väärin hyväkseen ja rikastuneen ostamalla suuria maa-alueita lainarahalla. On kuitenkin arveltu, että kertomus saattaisi olla pelkkää panettelua hänen kateellisten maanmiestensä taholta. Hipponikoksen omaisuus siirtyi hänen veljenpojalleen Kallias I:lle.

Erotuksena suvun muista samannimisistä tähän Hipponikokseen on vanhemmassa tutkimuksessa viitattu nimellä *Hipponikos I*. Nykyisin kyseistä numeroa käytetään kuitenkin vasta Kallias I:n pojasta Hipponikos I:stä.

Lähteet
-------

1. 1 2 3  Freeman, Kathleen: Portrait of a Millionaire – Callias Son of Hipponicus.  *Greece & Rome*, Oct. 1938, 8. vsk, nro 22, s. 20–35. Artikkelin verkkoversio.  (englanniksi)
2. 1 2 3 4  Smith, William: "Hipponicus I", *Dictionary of Greek and Roman Biography and Mythology*. Boston: Little, Brown and Company, 1849–1867. Teoksen verkkoversio. (englanniksi)
3. ↑  Plutarkhos: *Kuuluisien miesten elämäkertoja*, Solon 15.
4. ↑  Nails, Debra: *The People of Plato: A Prosopography of Plato and Other Socratics*, s. 69. Indianapolis: Hackett, 2002. ISBN 0-87220-564-9. (englanniksi)
**Olli Juhani Urponen** (s. 30. marraskuuta 1934 Salla) on suomalainen juristi ja poliisi, joka toimi poliisiylijohtajana 1. helmikuuta 1983 – 31. joulukuuta 1997.

Itäisessä Sallassa syntynyt Urponen kävi koulunsa Rovaniemellä. Hän valmistui Helsingin yliopistosta oikeustieteen kandidaatiksi vuonna 1963 ja sai varatuomarin arvon vuonna 1967. Urponen toimi nimismiehenä Kolarissa vuosina 1963–1967, Sallassa vuosina 1967–1968 ja Kemijärvellä vuosina 1968–1974, sisäministeriön poliisiosaston hallinnollisen toimiston toimistopäällikkönä vuosina 1974–1980 sekä poliisiylitarkastajana vuosina 1980–1983. Sotilasarvoltaan Urponen on reservin yliluutnantti.

Poliisiylijohtajana hän oli julkisuudessa muun muassa vuoden 1986 Mikkelin panttivankidraaman vuoksi. Hän jäi eläkkeelle vuoden 1998 alussa.

Lähteet
-------

1. 1 2  Tolonen, Jaana (toim.): *Suomen lakimiehet – Finlands jurister 1988*, s. 1142. Suomen Lakimiesliiton kirjasarja, 99. Helsinki: Lakimiesliiton kustannus, 1988. ISSN 0585-9530. ISBN 951-640-395-6.
2. ↑  Aikaisemmat poliisiylijohtajat Poliisi. Viitattu 10.1.2016.
3. ↑  Palo, Jyrki: 70 vuotta huomenna: Vetreä eläkeläinen etelän auringossa. *Turun Sanomat*.  29.11.2004. TS-Yhtymä.  Arkistoitu 12.1.2016. Viitattu 11.1.2016.
4. ↑  Rytsä, Paavo: Mikkelin panttivankidraaman uhri tiedotustilaisuudessa *Elävä arkisto*.  8.9.2006. Yleisradio. Viitattu 11.1.2016.
5. ↑  Poliisiylijohtaja Olli Urponen siirtyy eläkkeelle ensi vuoden alusta.  12.9.1997. Sisäministeriö.  Arkistoitu 12.1.2016. Viitattu 11.1.2016.

Poliisiylijohtajat Suomessa
Esko Heilimo (1926–1934) •
Martti Koskimies (1934–1946) •
Erik Gabrielsson (1946–1947) •
Urho Kiukas (1947–1957) •
Fjalar Jarva (1957–1973) •
Erkki Korhonen (1973–1982) •
Olli Urponen (1983–1997) •
Reijo Naulapää (1998–2004) •
Markku Salminen (2005–2008) •
Mikko Paatero (2008–2015) •
Seppo Kolehmainen (2015–)
West Island

|  |  |
| --- | --- |
| Sijainti | 
KookossaaretAustralia |
| Vesialue | 
Intian valtameriView and modify data on Wikidata  |

Väestö| Asukasluku | 
140 (2016)View and modify data on Wikidata  |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

West Islandin lentoasema.
West Island Kookossaarten kartan vasemmassa reunassa.
**West Island** on Australian hallinnassa olevien Kookos­saarten suurin saari. Se on pituudeltaan 10 kilometriä. Vuonna 2011 West islandilla asui 133 saarten noin 550 asukkaasta.

Saarella olevaa asutuskeskusta voidaan myös pitää Kookossaarten epä­virallisena pää­kaupunkina. Kookossaaret on maailman toiseksi pienin autonominen hallinto­alue.*lähde?*

Kookossaarten kolmesta ravintolasta kaksi sijaitsee West Islandilla.

Lähteet
-------

1. ↑ . Tieto on haettu Wikidatasta.
2. ↑  West Island | Cocos Keeling Islands *www.cocoskeelingislands.com.au*.  Arkistoitu 8.4.2019. Viitattu 8.4.2019.
3. ↑  Cocos Islands citypopulation. Viitattu 8.11.2014.
4. ↑  Cocos (Keeling) Islands traveller information Australian Government. Viitattu 8.11.2014.

Aiheesta muualla
----------------

* West Island, capital city of Cocos Keeling Islands (Arkistoitu – Internet Archive) Visit Capital City
**Hanno Pevkur** (s. 2. huhtikuuta 1977 Iisaku) on virolainen Reformipuolueen poliitikko ja Viron nykyinen puolustusministeri heinäkuusta 2022. Hän on toiminut urallaan Viron sosiaali-, oikeus-, ja sisäministerinä vuosina 2009–2016. Pevkur valittiin Reformipuolueen puheenjohtajaksi tammikuussa 2017.

Poliittinen ura
---------------

Pevkur liittyi Reformipuolueeseen vuonna 2000. Hän valmistui Tarton yliopiston oikeustieteellisestä tiedekunnasta työskennellen lakimiehenä vuoteen 2000 saakka, minkä jälkeen hän aloitti poliittisen uransa toimimalla Tallinnan Nõmmen kaupunginosan aluehallinnossa 2000–2005, ensin hallintosihteerinä, lopuksi aluejohtajana. Pevkur oli jäsenenä Tallinnan kaupunginvaltuustossa 2005–2007 ja tuli valituksi Riigikoguun kevään 2007 vaaleissa. Andrus Ansipin hallituksessa hän toimi sosiaaliministerinä 2009–2012, oikeusministerinä 2012–2014 ja tämän jälkeen Taavi Rõivasin hallituksessa sisäministerinä 2014–2016.

Taavi Rõivasin ilmoitettua eroavansa Reformipuolueen johdosta joulukuussa 2016 asettui Pevkur ehdokkaaksi puolueen johtoon. Reformipuolueen puoluekokouksessa tammikuussa 2017 Pevkur valittiin uudeksi puheenjohtajaksi äänin 1084–635. Äänestyksessä hänen vastaehdokkaansa oli puolueen parlamenttiryhmän puheenjohtaja ja entinen ministeri Kristen Michal.

Pevkurin kautta Reformipuolueen johdossa rasittivat puolueen sisäiset ristiriidat ja lopulta joulukuussa 2017 vain vajaan vuoden jälkeen hän ilmoitti luopuvansa puheenjohtajan tehtävistä. Pevkur kertoi tukevansa puolueen europarlamentaarikkoa ja varapuheenjohtajaa Kaja Kallasta uudeksi puheenjohtajaksi, ja myöhemmin Kallas tiedotti itse virallisesti asettuvansa ehdolle Reformipuolueen johtoon.

Yksityiselämä
-------------

Pevkurin perheeseen kuuluvat vaimo ja kaksi lasta: poika ja tytär.

Kunnianosoituksia
-----------------

* Ruhtinas Jaroslav Viisaan ritarikunta (Ukraina, 2023)

Lähteet
-------

1. ↑  Hanno Pevkur *Vabariigi Valitsus*. Viron hallitus. Viitattu 31.7.2022. (viroksi)
2. 1 2  Kase, Kajar: Reformierakond nimetas sotsiaalministri kandidaadiks Hanno Pevkuri *Postimees*.  19.2.2009. Viitattu 21.1.2018. (viroksi)
3. ↑  Cavegn, Dario: Hanno Pevkur elected new Reform Party chairman *news.err.ee*.  8.1.2017. ERR News. Viitattu 19.1.2017. (englanniksi)
4. ↑  Vahtla, Aili: Kaja Kallas to run for Reform Party chair *news.err.ee*.  15.12.2017. ERR News. Viitattu 23.12.2017. (englanniksi)
5. ↑  УКАЗ ПРЕЗИДЕНТА УКРАЇНИ №556/2023 *Офіс Президента України*.  2023. Viitattu 18.11.2023. (ukrainaksi)

Aiheesta muualla
----------------

* Hanno Pevkurin kotisivut (viroksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |
Heinolan lukion pääsisäänkäynti elokuussa 2021.
**Heinolan lukio** on Heinolassa Seminaarin alueella sijaitseva lukio. Koulun rehtorina toimii Johannes Rinkinen. Vuonna 2022 Heinolan lukiossa opiskeli 198 opiskelijaa.

Historia
--------

Heinolassa lukiokoulutus alkoi vuonna 1905, ja ensimmäiset ylioppilaat valmistuivat keväällä 1908. Lukion alkaessa sen nimenä oli Heinolan alkeiskoulun jatkoluokat, ja vuonna 1914 nimeksi vaihtui Heinolan keskikoulun jatkoluokat. Vuonna 1950 Heinolan keskikoulu ja jatkoluokat yhdistettiin Heinolan yhteislyseoksi. Yhteislyseo lopetti toimintansa vuonna 1975, jolloin lukion nimeksi tuli Lyseonmäen lukio.

Heinolassa vuonna 1960 toisena oppikouluna aloitti myös Heinolan yhteiskoulu, joka muuttui peruskoulun tulon yhteydessä vuonna 1975 Kymenkartanon lukioksi. Vuonna 2002 Lyseonmäen ja Kymenkartanon lukiot yhdistettiin Heinolan lukioksi.

Heinolan lukiolle rakennettiin vuosina 2019-2021 uudisrakennus Heinolan seminaarin kulttuuriympäristöön. Uudisrakennusta varten purettiin vuonna 1957 rakennettu Seminaarin koulu. Uudisrakennuksen arkkitehtisuunnittelusta vastasi Arkkitehtitoimisto Lahdelma & Mahlamäki Oy, ja rakennusurakoitsijana toimi YIT. Lukion ja nuorisopalveluiden tilojen lisäksi rakennuksessa on vapaa-ajan liikunta-, harrastus- ja kulttuuritiloja. Opiskelu siellä aloitettiin syyslukukaudella 2021.

Lähteet
-------

1. 1 2  Lukiokoulutuksen opiskelijat Opetushallinnon tilastopalvelu Vipunen. Viitattu 12.2.2024.
2. ↑  Yhteystiedot Heinolan lukio. Viitattu 8.11.2022.
3. ↑  Entiset koulumuodot  1997. Lyseonmäen koulu. Viitattu 8.11.2022.
4. ↑  Peltola, K.: Heinolan lukio ja Heinola-Seura rakensivat yhteistä Heinolaa  2009. Heinola-Seura. Viitattu 8.11.2022.
5. ↑  Heinolan uusi lukio Heinolan lukio.  Arkistoitu 4.12.2022. Viitattu 8.11.2022.
6. ↑  Heinolan lukio. Arvostelupöytäkirja.  2017. Heinolan kaupunki. Viitattu 8.11.2022.
7. ↑  Tervetuloa uuteen lukioon!  2021. Heinolan kaupunki. Viitattu 8.11.2022.

Aiheesta muualla
----------------

* Heinolan lukion verkkosivut
**Beit Sahur** on kaupunki Palestiinan Länsirannalla Betlehemin kaupungin itänaapurissa. Kaupungin asukkaiden valtaosa on kristittyjä ja vähemmistö muslimeja. Sen asukasluku oli vuonna 2016 arviolta 15 565.

Maantiede
---------

Arkeologisia kaivauksia.
Beit Sahur sijaitsee Betlehemin kuvernoraatissa noin 1,5 kilometriä Betlehemin kaupungista itään. Beit Sahurin muita naapuripaikkakuntia ovat Ash Shawawra ja Dar Salah idässä, Al Khas, Abu Ghneim ja An Nu'man pohjoisessa, sekä Hindaza etelässä. Beit Sahurin korkeus merenpinnasta on 649 metriä.

Keskimääräinen vuotuinen sadanta Beit Sahurissa on 454 mm ja keskimääräinen lämpötila 16,6 °C.

Historia
--------

Katolinen paimenten laitumen kappeli.
Nykyisen Beit Sahurin alue asutettiin pronssikaudella noin 300 vuotta ennen ajanlaskun alkua. Paikan nykyinen nimi Beit Sahur on johdettu kanaanilaisten puhuman kielen sanoista. Beit tarkoittaa paikkaa ja Sahur yövartiota. Yövartio liittyy etenkin paimenten työhön. Alueen paimenet ovat saattaneet käyttää alueen luolia suojana laumalleen öisin, kun taas päivisin ne on viety niityille. Alueen luolista on löydetty merkkejä asutuksesta roomalaiskaudelta, minkä lisäksi kaivauksissa on löydetty rakennusten jäänteitä. Jeesuksensanotaan syntyneen naapurikaupunki Betlehemissä. Sittemmin Beit Sahurin alueelle jättivät merkkinsä Bysantin valtakunta, ristiretkeläiset ja muslimien valtakunnat. Beit Sahur sai oman valtuustonsa vuonna 1925 ja oma kuntansa siitä tuli vuonna 1952.

Talous
------

Beit Sahurin työssäkäyvästä väestöstä 34 % työllistyi teollisuudessa, 27 % kauppa- ja matkailualalla, 17 % hallinnossa, 11 % palveluissa, 6 % maataloudessa ja 5 % Israelissa. Beit Sahur on huomattava turistikohde. Kaupungissa on useita raamatullisia historiallisia kohteita ja matkailijoita on erityisen paljon jouluisin ja pääsiäisin. Lähellä sijaitsevat esimerkiksi pyhän Theodosiuksen, pyhän Sabbasin ja pyhän Kharitonin luostarit.

Väestö
------

Beit Sahurin asukasluku oli Palestiinan tilastokeskuksen arvion mukaan vuonna 2016 15 565. Vuonna 2007 vastaava luku oli 12 212. Kaupungin asukkaista noin 80 % on kristittyjä ja 20 % muslimeja.

Lähteet
-------

1. 1 2  Beit Sahour City Profile *Palestinian Localities Study*. The Applied Research Institute – Jerusalem. Viitattu 24.10.2019. (englanniksi)
2. 1 2 3  About Us Beit Sahour Municipality.  Arkistoitu 5.3.2022. Viitattu 24.10.2019. (englanniksi)
3. ↑  Around Beit Sahour Beit Sahour Municipality.  Arkistoitu 24.10.2019. Viitattu 24.10.2019. (englanniksi)
4. ↑  Localities in Bethlehem Governorate by Type of Locality and Population Estimates, 2007–2016 Palestnian Central Bureau of Statistics. Viitattu 22.10.2019. (englanniksi)

Aiheesta muualla
----------------

* Kuvia tai muita tiedostoja aiheesta **Beit Sahur** Wikimedia Commonsissa
**Ahmiminen** on häiriintymisen syömisen muoto, jossa ihminen syö toistuvasti ja hallitsemattomasti lyhyessä ajassa niin suuria määriä ruokaa, että hän tuntee sen jälkeen olonsa liian täydeksi. Ahmimishäiriö eli bulimia ja ahmintahäiriö eli BED ovat syömishäiriöitä, joissa esiintyy toistuvaa ahmimiskäyttäytymistä.

Ahmimiskohtauksen aikana ihminen syö nopeasti paljon ruokaa eikä pysty lopettamaan, vaikka hän olisi epämiellyttävän täynnä. Ahmiminen saattaa alkaa silloinkin, jos potilas ei olisi nälkäinen. Hän saattaa hävetä syömäänsä ruokamäärää ja tuntea sen takia itseinhoa, masennusta ja syyllisyyttä. Samasta syystä hän päättää ehkä ahmia salassa. Bulimiassa potilas kokee ahmimiskohtauksen jälkeen katumusta ja pyrkii estämään ruoan lihottavaa vaikutusta esimerkiksi oksentamalla, syömällä vähemmän tai ulostuslääkkeillä.

Käyttäytymis- ja oppimisterapioista on todettu olevan apua ahmimisen vähentämisessä. Toistuvasta ahmimisesta kärsivä henkilö saattaa hyötyä esimerkiksi ahdistuksenhallintakeinojen opettelusta ja ravitsemusohjauksesta.

Lähteet
-------

1. 1 2 3  Ahmiminen, bulimia ja ahmintahäiriö BED | Mielenterveystalo.fi *www.mielenterveystalo.fi*. Viitattu 17.3.2024.


Tämän lääketieteellistä aihetta käsittelevän artikkelin tarkoitus on tarjota vain yleistä tietoa aihepiiristä. Wikipedia ei anna lääketieteellistä neuvontaa.
*Tämä artikkeli kertoo kylästä. Nimen muita merkityksiä on täsmennyssivulla.*
**Ino** (ven. Приветнинское, *Privetninskoje*) on paikka Uudellakirkolla Venäjällä. Venäjän armeija rakensi sinne vuosina 1909–1916 Inon linnakkeen, joka sijaitsi noin 60 kilometrin päässä Pietarista. Inon rautatieasemalta kulki linnakkeen luo 1916 avattu lyhyt ratayhteys.

Venäläiset evakuoivat Inon linnakkeen tykit ja räjäyttivät tykkipatterit ennen linnakkeen luovuttamista suomalaisille toukokuussa 1918. Vuoden 1920 Tarton rauhassa Suomi sitoutui olemaan linnoittamatta Inoa uudelleen. Inon satama olisi haluttu säästää siviililiikenteeseen, mutta se tuhoutui täysin tavallista rajummassa myrskyssä syksyllä 1924. Linnakkeen purkamisen myötä Inon asema jäi sivuun varsinaisesta liikenteestä. Osaa vanhasta veturitallista käytettiin 1930-luvulla suojeluskuntatalona.

Talvisodan päättäneen Moskovan rauhan (1940) perusteella Ino kuului Neuvostoliitolle luovutettuihin alueisiin, mutta vuonna 1941 alkaneessa jatkosodassa Suomi valtasi sen tilapäisesti takaisin. Sodan aikana osa entisestä veturitallista purettiin tiiliä tarvittaessa. Suomen armeija joutui vetäytymään alueelta puna-armeijan suorittaman Kannaksen syyrhyökkäyksen seurauksena kesällä 1944.

Aiheesta muualla
----------------

* Kuvia tai muita tiedostoja aiheesta **Ino** Wikimedia Commonsissa

* Kapean leivän kansaa. Käynti Inon kalastajakylässä, Helsingin Sanomat, 10.02.1935, nro 39, s. 25, Kansalliskirjaston digitaaliset aineistot